আসন্ন ৩০ ডিসেম্বর পৌরসভা নির্বাচনকে পরবর্তী বছরে আন্দোলনের ইস্যু হিসেবেই দেখছে বিএনপি। পৌর নির্বাচনে ‘সরকারের’ পক্ষ থেকে ‘ভোট জালিয়াতি, কারচুপি’ ও পৌর নির্বাচনে দলীয় প্রার্থীদের ‘বিজয় ঠেকানো’ হলে ভোটের দিন থেকেই কর্মসূচি দেবে দলটি। এ কারণে পৌর ভোটের শেষ পর্যন্ত দলীয় প্রার্থীদের পক্ষে কাজ করার নির্দেশনা দিয়েছেন চেয়ারপারসন খালেদা জিয়া। পাশাপাশি দলের সিনিয়র নেতাদের নিজ নিজ এলাকায় যাওয়ার নির্দেশনাও দিয়েছেন তিনি।